title: 2004/858/ES: Rozhodnutie Komisie z 15. decembra 2004, zakladajúce výkonnú agentúru s názvom „Výkonná agentúra pre program verejného zdravia“, ktorá je poverená riadením akčného programu Spoločenstva v oblasti verejného zdravia v súlade s nariadením Rady (ES) č. 58/2003

text:
               16.12.2004

               SK

               Úradný vestník Európskej únie

               L 369/73

      ROZHODNUTIE KOMISIE

   z 15. decembra 2004,
   zakladajúce výkonnú agentúru s názvom „Výkonná agentúra pre program verejného zdravia“, ktorá je poverená riadením akčného programu Spoločenstva v oblasti verejného zdravia v súlade s nariadením Rady (ES) č. 58/2003
   (2004/858/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (1), najmä na jeho článok 3 ods. 1,
   keďže:

               (1)

               Nariadenie (ES) č. 58/2003, ktorým je Komisia poverená rozhodnúť o vytvorení výkonných agentúr v súlade so všeobecným štatútom, ktorý je stanovený v uvedenom nariadení a udeliť im určité úlohy, ktoré sa týkajú riadenia jedného alebo viacerých programov Spoločenstva, toto rozhodnutie neovplyvní rozsah pôsobnosti tohto nariadenia.

               (2)

               Vytvorenie výkonnej agentúry má za cieľ umožniť Komisii koncentrovať sa na svoje prioritné aktivity a funkcie, ktoré sa nedajú riešiť z vonkajších zdrojov bez toho, aby sa vzdala riadenia, kontroly alebo konečnej zodpovednosti za činnosti, ktoré riadia spomínané agentúry.

               (3)

               Riadenie akčného programu Spoločenstva v oblasti verejného zdravia, ktorý bol prijatý na základe rozhodnutia Európskeho parlamentu a Rady č. 1786/2002/ES (2) z 23. septembra 2002, zahŕňa implementáciu odborných projektov, ktoré nepredstavujú žiadne rozhodovanie politického charakteru, a vyžadujú si vysoký stupeň odbornej a finančnej expertízy počas celého cyklu projektu.

               (4)

               Zverenie úloh spojených s implementáciou programu výkonnej agentúre je možné pri zreteľnom oddelení fáz projektu na programovanie, čo je úlohou Komisie a na fázu implementácie projektu, ktorou bude poverená výkonná agentúra.

               (5)

               Účelovo vypracovaná analýza nákladov a prínosov ukázala, že zriadenie výkonnej agentúry umožní zvýšenie efektivity spôsobu, ktorým sa implementuje program verejného zdravia, pri nižších nákladoch. Na základe charakteru tohto programu sa dôraz kladie na udeľovanie odborných úloh, pričom hlavným cieľom je posilňovanie vzťahov medzi vyššie uvedeným programom Spoločenstva a spoločenstvami odborníkov z členských štátov.

               (6)

               Za účelom plnenia cieľov Komisie bude musieť agentúra zabezpečovať znalecké posudky na vysokej úrovni, ktoré bude mať Komisia pod kontrolou. Agentúra bude musieť súčasne prispôsobovať implementáciu programu napomáhajúc pri nábore špecialistov v oblasti verejného zdravia.

               (7)

               Medzi jej ďalšie dlhodobé úlohy bude patriť zlepšovanie flexibility pri implementácii programu. Ročný plán práce agentúry bude zaručovať podporu pre uskutočňovanie ročných priorít pre implementáciu programu verejného zdravia, ktorý zostavuje a o ktorom rozhoduje Komisia so zreteľom na stanovisko programového výboru.

               (8)

               Riadenie založené na výsledkoch získaných od agentúry spolu s ustanovením nevyhnutných postupov a kontrolných a koordinačných kanálov umožní Komisii zjednodušiť spôsob implementácie programu. Komisia bude schopná zužitkovať odbornú prácu agentúry vyvíjajúc súčasne a príslušným spôsobom úlohy, ktoré si vyžadujú politickú diskrétnosť. Útvary Komisie tiež vypracujú úlohy, ktoré sa budú týkať implementácie programu a ktoré nebude vhodné prideliť agentúre.

               (9)

               Spolupráca agentúry s útvarmi Komisie a plnenie špecifických úloh týkajúcich sa šírenia informácií a podporovania sietí by malo napomôcť k pozdvihnutiu profilu akcie Spoločenstva v oblasti verejného zdravia.

               (10)

               Opatrenia v tomto rozhodnutí sú v súlade so stanoviskom Výboru pre výkonné agentúry,

         ROZHODLA TAKTO:
   Článok 1
   Zriadenie
   1.   Týmto sa zriaďuje výkonná agentúra pre riadenie programu Spoločenstva v oblasti verejného zdravia (ďalej len „agentúra“), ktorej štatút sa ustanovuje v nariadení Rady (ES) č. 58/2003.
   2.   Názov agentúry je Výkonná agentúra pre Program verejného zdravia.
   Článok 2
   Sídlo
   Agentúra má sídlo v Luxemburgu.
   Článok 3
   Doba existencie agentúry
   Agentúra sa týmto zakladá na obdobie začínajúce sa 1. januára 2005 a končiace 31. decembra 2010.
   Článok 4
   Ciele a úlohy
   1.   Agentúra je poverená v rámci programu Spoločenstva v oblasti verejného zdravia, ktorý je zriadený rozhodnutím č. 1786/2002/ES z 23. septembra 2002 (ďalej rámcové rozhodnutie), vykonávaním úloh, ktoré sa týkajú pomoci z programu Spoločenstva, nezaoberá sa však hodnotením programu, monitorovaním legislatívy, alebo inými činnosťami, ktoré môžu spadať pod rámec výlučných kompetencií Komisie. Agentúra je poverená najmä týmito úlohami:

               a)

               riadením všetkých fáz počas plynutia jednotlivých projektov v kontexte implementácie programu verejného zdravia na základe rozhodnutia č. 1786/2002/ES a plánu práce uvedeného v tomto rozhodnutí a prijatého Komisiou, takisto ako aj nevyhnutnými kontrolami a prijímaním rozhodnutí v prípadoch, keď ju Komisia týmto splnomocní;

               b)

               prijímaním nástrojov na plnenie rozpočtu pre výnosy a výdavky a vykonávaním nevyhnutných operácií ktoré sa týkajú riadenia programu Spoločenstva a predovšetkým tých, ktoré sa týkajú udeľovania zmlúv a grantov, v prípadoch, keď ju tým poverila Komisia;

               c)

               poskytovaním logistickej, vedeckej a odbornej podpory, predovšetkým organizovaním stretnutí odborníkov (riadenie pracovných skupín odborníkov) predbežných štúdií, seminárov a konferencií.

         2.   Rozhodnutie Komisie, ktorým sa agentúre udeľujú právomoci, podrobne definuje úlohy, ktorými bude poverená. Bude o ňom informovaný aj Výbor pre výkonné agentúry.
   Článok 5
   Organizačná štruktúra
   1.   Agentúru by mal riadiť riadiaci výbor a riaditeľ, ktorý je menovaný Komisiou.
   2.   Členovia riadiaceho výboru sa menujú na dva roky.
   3.   Riaditeľ agentúry sa menuje na štyri roky.
   Článok 6
   Grant
   Agentúra dostane grant, ktorý sa zaradí do všeobecného rozpočtu Európskej únie, a ktorý je z fondov pridelených na Program verejného zdravia.
   Článok 7
   Kontrola a požiadavka podávania správ
   Agentúra podlieha kontrole Komisie a podáva pravidelné správy o vývoji pri implementácii programov, za ktoré je zodpovedná, v súlade s opatreniami a lehotami stanovenými v poverovacom dokumente.
   Článok 8
   Implementácia operačného rozpočtu
   Agentúra implementuje svoj operačný rozpočet v súlade s ustanoveniami štandardného finančného nariadenia (3).

      V Bruseli 15. decembra 2004

            Za Komisiu

         Markos KYPRIANOU

            člen Komisie

      (1)  Ú. v. ES L 11, 16.1.2003, s. 1.

      (2)  Ú. v. ES L 271, 9.10.2002, s. 1.

      (3)  Nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (Ú. v. EÚ L 297, 22.9.2004, s. 6).


title: Rozhodnutie Rady (EÚ) 2017/562 z 21. marca 2017, ktorým sa vymenúva náhradník Výboru regiónov navrhnutý Portugalskou republikou

text:
               25.3.2017

               SK

               Úradný vestník Európskej únie

               L 80/32

         ROZHODNUTIE RADY (EÚ) 2017/562
   z 21. marca 2017,
   ktorým sa vymenúva náhradník Výboru regiónov navrhnutý Portugalskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh portugalskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Rodriga VASCONCELOSA DE OLIVEIRU sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníka Výboru regiónov vymenúva:

               —

               pán Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 21. marca 2017

            Za Radu

            predseda

         E. SCICLUNA

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2004/511/ES:Rozhodnutie Rady z 10. júna 2004 o zastúpení ľudu Cypru v Európskom parlamente v prípade urovnania cyperského problému

text:
               12.6.2004

               SK

               Úradný vestník Európskej únie

               L 211/22

      ROZHODNUTIE RADY

   z 10. júna 2004
   o zastúpení ľudu Cypru v Európskom parlamente v prípade urovnania cyperského problému
   (2004/511/ES)
   RADA EURÓPSKEJ ÚNIE
   so zreteľom na Protokol č. 10 o Cypre Aktu o pristúpení z roku 2003, najmä na jeho článok 4,
   so zreteľom na návrh Komisie,
   keďže:

               (1)

               Európska rada opakovane zdôraznila svoju veľkú prioritu týkajúcu sa pristúpenia zjednoteného Cypru. Doposiaľ však úplné vyriešenie cyperského problému a zjednotenie ostrova nebolo dosiahnuté.

               (2)

               Podľa článku 189 Zmluvy o založení Európskeho spoločenstva pozostáva Európsky parlament zo zástupcov ľudu štátov zoskupených v Spoločenstve. Členovia Európskeho parlamentu sú volení v priamych všeobecných voľbách v súlade s článkom 190 Zmluvy o založení Európskeho spoločenstva, článkom 108 Zmluvy o založení Európskeho spoločenstva pre atómovú energiu a Aktom o priamych a všeobecných voľbách poslancov Európskeho parlamentu, pripojenom k rozhodnutiu Rady č. 76/787/ESUO, EHS, Euratom (1), zmenenom a doplnenom rozhodnutím Rady č. 2002/772/ES, Euratom (2) (ďalej len „akt z roku 1976“);

               (3)

               Členovia Európskeho parlamentu budú na nasledujúce funkčné obdobie 2004–2009 volení vo voľbách, ktoré sa uskutočnia v dňoch 10. až 13. júna 2004. V súlade s článkom 11 Aktu o pristúpení z roku 2003 bude počet zástupcov zvolených na Cypre od začiatku funkčného obdobia 2004-2009 šesť. Voľby na funkčné obdobie 2004-2009 sa však neuskutočnia v časti Cypru, v ktorej vláda Cyperskej republiky nevykonáva efektívnu kontrolu.

               (4)

               S cieľom zaručiť zastúpenie a volebné práva všetkých Cyperčanov, v prípade úplného vyriešenia problému, je nevyhnutné stanoviť predčasné ukončenie mandátu zástupcov ľudu Cypru v Európskom parlamente zvolených v júni 2004 alebo v nasledujúcich voľbách, ako aj vypísanie mimoriadnych volieb na celom Cypre pre zostávajúce funkčné obdobie Európskeho parlamentu,

         ROZHODLA TAKTO:
   Článok 1
   V prípade nadobudnutia účinnosti úplného vyriešenia cyperského problému sa odlišne od článku 190 ods. 3 Zmluvy o ES ako aj článku 5, článku 10 ods. 1 a článku 11 ods. 2 aktu z roku 1976 uplatňujú tieto ustanovenia:

               a)

               Funkčné obdobie zvolených zástupcov ľudu Cypru v Európskom parlamente končí otvorením prvého zasadnutia Európskeho parlamentu, ktoré nasleduje po voľbách uvedených v písmene b).

               b)

               Mimoriadne voľby zástupcov ľudu Cypru do Európskeho parlamentu sa uskutočnia na celom Cypre pre zostávajúce funkčné obdobie 2004-2009 alebo pre akékoľvek nasledujúce funkčné obdobie Európskeho parlamentu v nedeľu po ukončení štvormesačného obdobia nasledujúceho po prijatí prvého rozhodnutia Rady o zrušení dočasného pozastavenia uplatňovania acquis, v súlade s článkom 1 ods. 2 Protokolu č. 10 Aktu o pristúpení z roku 2003.

               c)

               Funkčné obdobie členov Európskeho parlamentu zvolených vo voľbách uvedených v písmene b) začne otvorením prvého zasadnutia Európskeho parlamentu nasledujúceho po voľbách uvedených v písmene b) a končí otvorením prvého zasadnutia Európskeho parlamentu, ktoré nasleduje po jeho nasledujúcich voľbách.

         Článok 2
   Toto nariadenie nadobúda účinnosť v deň po jeho uverejnení v Úradnom vestníku Európskej únie.

      V Luxemburgu 10. júna 2004

            za Radu

            predseda

         D. AHERN

      (1)  Ú. v. ES L 278, 8.10. 1976, s. 1.

      (2)  Ú. v. ES L 283, 21.10. 2002, s. 1.


title: Rozhodnutie Rady 2014/400/SZBP z 26. júna 2014 , ktorým sa predlžuje mandát osobitného zástupcu Európskej únie v Kosove

text:
               27.6.2014

               SK

               Úradný vestník Európskej únie

               L 188/68

         ROZHODNUTIE RADY 2014/400/SZBP
   z 26. júna 2014,
   ktorým sa predlžuje mandát osobitného zástupcu Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 25. januára 2012 prijala rozhodnutie 2012/39/SZBP (2), ktorým sa pán Samuel ŽBOGAR vymenúva za osobitného zástupcu Európskej únie (OZEÚ) v Kosove. Mandát OZEÚ má uplynúť 30. júna 2014.

               (2)

               Mandát OZEÚ by sa mal predĺžiť o ďalšie obdobie ôsmich mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Samuela ŽBOGARA ako osobitného zástupcu Európskej únie (OZEÚ) sa týmto predlžuje do 28. februára 2015. Rada môže rozhodnúť, že mandát OZEÚ sa skončí skôr, a to na základe posúdenia Politického a bezpečnostného výboru (PBV) a návrhu vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ vychádza z cieľov politiky Únie v Kosove. Tieto ciele zahŕňajú zohrávanie vedúcej úlohy pri presadzovaní stabilného, životaschopného, mierumilovného, demokratického a mnohonárodnostného Kosova, posilňovanie stability v regióne a prispievanie k spolupráci v regióne a k dobrým susedským vzťahom na západnom Balkáne; presadzovanie Kosova, ktoré dodržiava zásady právneho štátu, chráni menšiny a kultúrne a náboženské dedičstvo; podporu pokroku Kosova na ceste do Únie v súlade s európskou perspektívou tohto regiónu a s príslušnými závermi Rady.
   Článok 3
   Mandát
   Na dosiahnutie uvedených cieľov politiky sa OZEÚ udeľuje mandát:

               a)

               ponúkať poradenstvo a podporu Únie v politickom procese;

               b)

               presadzovať celkovú politickú koordináciu Únie v Kosove;

               c)

               posilňovať prítomnosť Únie v Kosove a zabezpečovať jej súdržnosť a účinnosť;

               d)

               na miestnej úrovni politicky usmerňovať vedúceho misie Európskej únie na podporu právneho štátu v Kosove (EULEX KOSOVO) vrátane politických aspektov otázok týkajúcich sa výkonných funkcií;

               e)

               zabezpečovať súlad a súdržnosť činností Únie v Kosove vrátane riadenia prechodu misie EULEX na miestnej úrovni;

               f)

               podporovať pokrok Kosova na ceste do Únie v súlade s európskou perspektívou tohto regiónu a prostredníctvom cielenej komunikácie s verejnosťou a prostredníctvom podporných činností Únie, ktorých cieľom je zabezpečiť, aby verejnosť v Kosove lepšie porozumela otázkam súvisiacim s Úniou vrátane práce misie EULEX a viac ich podporovala;

               g)

               monitorovať, napomáhať a uľahčovať dosahovanie pokroku v súvislosti s politickými, hospodárskymi a európskymi prioritami v súlade s príslušnými inštitucionálnymi právomocami a zodpovednosťami;

               h)

               prispievať k rozvoju a upevňovaniu dodržiavania ľudských práv a základných slobôd v Kosove, a to aj vzhľadom na ženy a deti a podporu menšín, v súlade s politikou Únie v oblasti ľudských práv a s usmerneniami Únie pre oblasť ľudských práv;

               i)

               napomáhať pri vykonávaní dialógu medzi Belehradom a Prištinou, ktorý Únia uľahčila.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a s jej príslušnými útvarmi.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. júla 2014 do 28. februára 2015 je 1 450 000 EUR.
   2.   Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie. O zákazky sa môžu uchádzať štátni príslušníci krajín západného Balkánu.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   Na pomoc OZEÚ pri vykonávaní jeho mandátu a na prispievanie k súdržnosti, viditeľnosti a účinnosti celkovej činnosti Únie v Kosove sa prideľuje osobitný personál. V rámci svojho mandátu a zodpovedajúcich dostupných finančných prostriedkov zodpovedá OZEÚ za vytvorenie svojho tímu. Tím zahŕňa odborníkov na osobitné politické otázky podľa požiadaviek mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov vyslaného personálu hradí príslušný členský štát, inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na uskutočnenie a plynulý priebeh misie OZEÚ a členov jeho personálu, sa podľa potreby dohodnú s hostiteľskými stranami. Členské štáty a ESVČ poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   1.   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (3).
   2.   VP je oprávnený sprístupniť NATO/KFOR utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré sa vypracovali na účely danej akcie, v súlade s bezpečnostnými predpismi na ochranu utajovaných skutočností EÚ.
   3.   VP je taktiež v súlade s prevádzkovými potrebami OZEÚ oprávnený poskytnúť Organizácii Spojených národov (OSN) a Organizácii pre bezpečnosť a spoluprácu v Európe (OBSE) utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré sa vypracovali na účely danej akcie, v súlade s bezpečnostnými predpismi na ochranu utajovaných skutočností EÚ. Na tento účel sa vypracujú miestne dojednania.
   4.   VP je splnomocnený poskytnúť tretím stranám pridruženým k tomuto rozhodnutiu neutajované dokumenty EÚ o rokovaniach Rady týkajúcich sa danej akcie, na ktoré sa vzťahuje služobné tajomstvo podľa článku 6 ods. 1 rokovacieho poriadku Rady (4).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácia Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie v oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje konkrétny bezpečnostný plán založený na usmernení zo strany ESVČ, ktorý zahŕňa konkrétne fyzické, organizačné a procedurálne bezpečnostné opatrenia, ktorým sa riadi bezpečný presunu personálu do oblasti, za ktorú zodpovedá, a v rámci nej, ako aj bezpečnostné incidenty a ktorý obsahuje pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti, za ktorú zodpovedá;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu, zúčastnili pred presunom do danej zemepisnej oblasti alebo bezprostredne po ňom na primeranom bezpečnostnom výcviku podľa stupňa rizikovosti prideleného oblasti, za ktorú zodpovedá;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a o vykonávaní mandátu.

         Článok 11
   Podávanie správ
   OZEÚ pravidelne podáva správy VP a PBV. OZEÚ v prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže poskytovať správy Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie a prípadne aj ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   Na mieste sa udržiavajú úzke vzťahy s vedúcimi delegácií Únie v regióne a s vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ poskytuje vedúcemu misie EULEX KOSOVO politické usmernenia t na miestnej úrovni, a to aj o politických aspektoch otázok týkajúcich sa výkonných funkcií. OZEÚ a veliteľ civilných operácií sa podľa potreby vzájomne radia.
   3.   OZEÚ je tiež v spojení s príslušnými miestnymi orgánmi a s inými medzinárodnými a regionálnymi aktérmi pôsobiacimi v oblasti.
   4.   OZEÚ spolu s ostatnými aktérmi Únie prítomnými v oblasti zabezpečuje šírenie a výmenu informácií medzi aktérmi Únie v oblasti s cieľom dosiahnuť vysoký stupeň spoločnej informovanosti o situácii a jej spoločného hodnotenia.
   Článok 13
   Pomoc súvisiaca s nárokmi
   OZEÚ a jeho personál pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ v Kosove a poskytujú administratívnu pomoc a prístup k príslušným spisom na takéto účely.
   Článok 14
   Preskúmanie
   Vykonávanie tohto rozhodnutia a jeho súlad s inými opatreniami Únie v regióne sa pravidelne skúma. OZEÚ predloží VP, Rade a Komisii do konca novembra 2014 súhrnnú správu o vykonávaní mandátu.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2014.

      V Bruseli 26. júna 2014

            Za Radu

            predseda

         E. VENIZELOS

      (1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.

      (2)  Ú. v. EÚ L 23, 26.1.2012, s. 5.

      (3)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      (4)  Rozhodnutie 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Rady 2009/1012/SZBP z  22. decembra 2009 o podpore činností EÚ s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944 SZBP

text:
               29.12.2009

               SK

               Úradný vestník Európskej únie

               L 348/16

      ROZHODNUTIE RADY 2009/1012/SZBP
   z 22. decembra 2009
   o podpore činností EÚ s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944 SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2 a článok 31 ods. 1,
   keďže:

               (1)

               Rada 26. júna 1997 prijala program EÚ pre zamedzenie nedovolenému obchodovaniu s konvenčnými zbraňami a boj proti nemu, a zaviazala tým EÚ a jej členské štáty prijať spoločné opatrenia s cieľom pomáhať iným krajinám v zamedzovaní nedovoleného obchodovania so zbraňami a boji proti nemu.

               (2)

               Dňa 8. decembra 2008 Rada prijala spoločnú pozíciu 2008/944/SZBP, ktorou sa vymedzujú spoločné pravidlá upravujúce kontrolu vývozu vojenskej technológie a materiálu. V spoločnej pozícii sa stanovuje osem kritérií pre vývoz konvenčných zbraní (1), zavádza sa oznamovací a konzultačný mechanizmus pre zamietnutia a spoločná pozícia obsahuje transparentný postup zabezpečený uverejnením výročných správ EÚ o vývoze zbraní. Uvedená spoločná pozícia významne prispieva k harmonizácii vnútroštátnych politík kontroly vývozu zbraní a k jej zásadám a kritériám sa oficiálne prihlásilo viacero tretích krajín.

               (3)

               V článku 11 spoločnej pozície 2008/944/SZBP sa uvádza, že členské štáty vynaložia čo najväčšie úsilie, aby nabádali iné štáty, ktoré vyvážajú zbrane, k uplatňovaniu kritérií uvedenej spoločnej pozície.

               (4)

               Európska bezpečnostná stratégia, ktorú hlavy štátov a predsedovia vlád prijali 12. decembra 2003, uvádza päť hlavných výziev, ktorým musí EÚ čeliť v prostredí po skončení studenej vojny: terorizmus, šírenie zbraní hromadného ničenia, regionálne konflikty, zlyhanie štátu a organizovaná trestná činnosť. Následky nekontrolovaného obehu konvenčných zbraní sú rozhodujúce v štyroch z týchto piatich výziev. Nekontrolovaný presun zbraní prispieva k rastu terorizmu a organizovanej trestnej činnosti a je jednou z hlavných príčin vzniku a šírenia konfliktov, ako aj rozkladu štátnych štruktúr. Stratégia ďalej zdôrazňuje význam kontroly vývozu pre zastavenie šírenia.

               (5)

               Cieľom medzinárodného nástroja umožňujúceho štátom včas a spoľahlivo odhaľovať a sledovať nedovolené ručné a ľahké zbrane, ktorý Valné zhromaždenie Organizácie Spojených národov prijalo 8. decembra 2005, je doplniť existujúce dvojstranné, regionálne a medzinárodné dohody na prevenciu a odstraňovanie nedovoleného obchodovania s ručnými a ľahkými zbraňami a boj proti nemu vo všetkých jeho aspektoch a zvýšiť ich účinnosť.

               (6)

               V stratégii EÚ na boj proti nedovolenému hromadeniu ručných a ľahkých zbraní (RĽZ) a ich munície a nedovolenému obchodovaniu s nimi, ktorú prijala Európska rada na svojom zasadnutí 15. a 16. decembra 2005, sa stanovuje, že EÚ by mala na regionálnej a medzinárodnej úrovni podporiť posilňovanie kontrol vývozu a presadzovanie kritérií Kódexu správania pri vývoze zbraní, ktorý neskôr nahradila spoločná pozícia 2008/944/SZBP, aj prostredníctvom pomoci tretím krajinám pri vypracovávaní vnútroštátnych právnych predpisov v tejto oblasti a prostredníctvom presadzovania opatrení na zvýšenie transparentnosti.

               (7)

               Valné zhromaždenie Organizácie Spojených národov 6. decembra 2006 prijalo s podporou všetkých členských štátov Európskej únie rezolúciu č. 61/89 s názvom „Na ceste k zmluve o obchode so zbraňami: stanovenie spoločných medzinárodných noriem pre dovoz, vývoz a presun konvenčných zbraní“. V decembri 2006 a v júni a decembri 2007 prijala Rada závery, v ktorých zdôraznila, že je dôležité, aby sa EÚ a členské štáty v rámci Organizácie Spojených národov aktívne zapojili do procesu na stanovenie spoločných medzinárodných noriem pre dovoz, vývoz a presun konvenčných zbraní a spolupracovali v jeho rámci s inými štátmi a regionálnymi organizáciami, a že stanovenie týchto noriem významne prispeje k riešeniu otázky nežiaduceho a nezodpovedného šírenia konvenčných zbraní, ktoré ohrozuje mier, bezpečnosť, rozvoj a úplné dodržiavanie ľudských práv.

               (8)

               Rada 17. marca 2008 prijala jednotnú akciu 2008/230/SZBP na podporu činností EÚ s cieľom presadzovať medzi tretími krajinami zásady a kritériá Kódexu správania EÚ pri vývoze zbraní a kontrolu ich vývozu (2); posledná činnosť v rámci tejto jednotnej akcie sa uskutočnila 27. a 28. októbra 2009,

         PRIJALA TOTO ROZHODNUTIE:
   Článok 1
   1.   Na účely praktického vykonávania:

               —

               európskej bezpečnostnej stratégie,

               —

               stratégie EÚ na boj proti nedovolenému hromadeniu ručných a ľahkých zbraní a ich munície a nedovolenému obchodovaniu s nimi,

               —

               článku 11 spoločnej pozície 2008/944/SZBP,

               —

               programu EÚ pre zamedzenie nedovolenému obchodovaniu s konvenčnými zbraňami a boj proti nemu,

               —

               medzinárodného nástroja umožňujúceho štátom včas a spoľahlivo odhaľovať a sledovať nedovolené ručné a ľahké zbrane a

               —

               záverov Rady o medzinárodnej zmluve o obchode so zbraňami

         Európska únia podporí činnosti na dosiahnutie týchto cieľov:

               a)

               presadzovať medzi tretími krajinami kritériá a zásady spoločnej pozície 2008/944/SZBP;

               b)

               pomáhať tretím krajinám pri vypracovávaní a vykonávaní právnych predpisov na zabezpečenie účinnej kontroly vývozu zbraní;

               c)

               pomáhať tretím krajinám pri odbornej príprave úradníkov zodpovedných za vydávanie povolení na vývoz, aby sa zabezpečilo primerané vykonávanie a presadzovanie kontroly vývozu zbraní;

               d)

               pomáhať tretím krajinám a regiónom pri vypracovávaní národných a regionálnych správ o vývozoch zbraní a pri presadzovaní iných foriem dohľadu s cieľom presadzovať transparentnosť vývozu zbraní a kontrolu zodpovednosti zaň;

               e)

               vyzývať tretie krajiny, aby podporili proces Organizácie Spojených národov, ktorého cieľom je prijatie právne záväznej medzinárodnej zmluvy stanovujúcej spoločné normy pre celosvetový obchod s konvenčnými zbraňami, a pomáhať pri zabezpečení toho, aby tieto krajiny boli schopné dodržiavať takéto spoločné normy.

         2.   Opis projektov uvedených v odseku 1 k podpore cieľov sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (VP).
   2.   Technické vykonávanie projektov uvedených v článku 1 ods. 2 uskutočňuje tento vykonávací subjekt:
   Nemecký federálny úrad pre hospodárstvo a kontrolu vývozu – BAFA.
   3.   Vykonávací subjekt svoje úlohy vykonáva pod vedením VP. Na tieto účely VP uzavrie s vykonávacím orgánom potrebné dojednania.
   Článok 3
   1.   Referenčná suma na vykonávanie projektov uvedených v článku 1 ods. 2 je 787 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a predpismi platnými pre rozpočet Únie.
   3.   Komisia dohliada na riadne vykonávanie príspevku EÚ uvedeného v odseku 1 tohto článku. Na tento účel uzavrie s vykonávacím subjektom uvedeným v článku 2 ods. 2 dohodu o financovaní. V dohode o financovaní sa stanoví, že vykonávací subjekt má zabezpečiť zviditeľnenie príspevku EÚ zodpovedajúce jeho výške.
   4.   Komisia vyvinie úsilie, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Informuje Radu o všetkých ťažkostiach, ktoré sa počas tohto procesu vyskytnú, ako aj o dátume uzavretia dohody.
   Článok 4
   1.   Vedúci misií EÚ v každej z prijímajúcich krajín pripravia po skončení posledného pracovného seminára a poslednej výmeny pracovníkov uskutočnenej na základe tohto rozhodnutia vecné správy o pokroku, ktorý dosiahla každá z prijímajúcich krajín.
   2.   VP podáva Rade správu o vykonávaní tohto rozhodnutia na základe pravidelných správ, ktoré pripraví vykonávací subjekt uvedený v článku 2 ods. 2 a vedúci misií EÚ uvedení v odseku 1 tohto článku. Tieto správy tvoria základ pre hodnotenie, ktoré vykoná Rada. Komisia poskytne informácie o finančnom vykonávaní projektov uvedených v článku 3 ods. 3.
   Článok 5
   Toto rozhodnutie nadobúda účinnosť dňom jeho prijatia.
   Stráca účinnosť 24 mesiacov odo dňa uzavretia dohody o financovaní uvedenej v článku 3 ods. 3 alebo 6 mesiacov odo dňa jeho prijatia, ak sa v tomto období neuzavrie žiadna dohoda o financovaní.
   Článok 6
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2009

            Za Radu

            predseda

         A. CARLGREN

      (1)  Ú. v. EÚ L 335, 13.12.2008, s. 99.

      (2)  Ú. v. EÚ L 75, 18.3.2008, s. 81.

      PRÍLOHA

         Podpora činností EÚ s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944/SZBP

      I.   Ciele

      Celkové ciele tohto rozhodnutia sú:

                  a)

                  presadzovať medzi tretími krajinami kritériá a zásady spoločnej pozície 2008/944/SZBP;

                  b)

                  pomáhať tretím krajinám pri vypracovávaní a vykonávaní právnych predpisov na zabezpečenie účinnej kontroly vývozu zbraní;

                  c)

                  pomáhať krajinám pri odbornej príprave úradníkov zodpovedných za vydávanie povolení na vývoz, aby sa zabezpečilo primerané vykonávanie a presadzovanie kontrol vývozu zbraní;

                  d)

                  pomáhať krajinám a regiónom pri vypracovávaní národných a regionálnych správ o vývozoch zbraní a pri presadzovaní iných foriem dohľadu s cieľom presadzovať transparentnosť vývozu zbraní a kontrolu zodpovednosti zaň;

                  e)

                  vyzývať tretie krajiny, aby podporili proces Organizácie Spojených národov, ktorého cieľom je prijatie právne záväznej medzinárodnej zmluvy stanovujúcej spoločné normy pre celosvetový obchod s konvenčnými zbraňami, a pomáhať pri zabezpečení toho, aby tieto krajiny boli schopné dodržiavať takéto spoločné normy.

            II.   Projekty

                  Účel:
                  Poskytnúť technickú pomoc tretím krajinám, ktoré prejavia záujem a ktoré preukázali ochotu zlepšiť svoje normy a postupy v oblasti kontroly vývozu vojenskej technológie a vojenského materiálu, a zosúladiť ich normy a postupy s normami a postupmi, na ktorých sa dohodli a ktoré uplatňujú členské štáty Európskej únie a ktoré sú stanovené v spoločnej pozícii 2008/944/SZBP a v sprievodnej užívateľskej príručke.

                  Opisy a odhady nákladov:

                              i)

                              Pracovné semináre so skupinami krajín
                              Projekt bude mať formu piatich dvojdňových pracovných seminárov, na ktoré sa pozvú vládni a colní úradníci a úradníci zodpovední za vydávanie povolení na vývoz z vybranej skupiny krajín. Môžu sa na ne pozvať aj predstavitelia obranného priemyslu. Pracovné semináre sa môžu konať v prijímajúcej krajine alebo na inom mieste, ktoré určí VP. Odbornú prípravu v príslušných oblastiach poskytnú experti zo štátnej správy členských štátov EÚ, z krajín, ktoré sa pripojili k spoločnej pozícii 2008/944/SZBP, zo sekretariátu Rady EÚ a/alebo zo súkromného sektora (vrátane MVO).

                              ii)

                              Výmeny pracovníkov
                              Projekty budú mať formu najviac štyroch pracovných alebo študijných návštev s dĺžkou do 1 mesiaca zorganizovaných pre vládnych úradníkov a/alebo úradníkov zodpovedných za vydávanie povolení na vývoz z prijímajúcich kandidátskych krajín na vstup do EÚ na príslušných orgánoch členských štátov EÚ alebo najviac štyroch pracovných alebo študijných návštev s dĺžkou do 1 mesiaca zorganizovaných pre úradníkov a/alebo úradníkov zodpovedných za vydávanie povolení na vývoz z členských štátov EÚ na príslušných orgánoch prijímajúcich krajín (1).

            III.   Trvanie

      Celková odhadovaná dĺžka vykonávania projektov bude 24 mesiacov.
      IV.   Príjemcovia

                  Prvý polrok 2010:

                              i)

                              Západobalkánske krajiny (Albánsko, Bosna a Hercegovina, Chorvátsko, Bývalá juhoslovanská republika Macedónsko, Čierna Hora a Srbsko)

                              ii)

                              Severoafrickí stredomorskí partneri európskej susedskej politiky (Alžírsko, Egypt, Líbya, Maroko a Tunisko)

                  Druhý polrok 2010:
                  Východoeurópski a zakaukazskí partneri európskej susedskej politiky (Arménsko, Azerbajdžan, Bielorusko, Gruzínsko, Moldavsko a Ukrajina)

                  Prvý polrok 2011:
                  Západobalkánske krajiny (Albánsko, Bosna a Hercegovina, Chorvátsko, Bývalá juhoslovanská republika Macedónsko, Čierna Hora a Srbsko)

                  Druhý polrok 2011:
                  Východoeurópski a zakaukazskí partneri európskej susedskej politiky (Arménsko, Azerbajdžan, Bielorusko, Gruzínsko, Moldavsko a Ukrajina)

            Ak bude z dôvodu nepredvídateľných okolností potrebné zmeniť a doplniť zoznam prijímajúcich krajín alebo zmeniť načasovanie pracovných seminárov, môže o tom rozhodnúť pracovná skupina pre vývoz konvenčných zbraní (COARM) na návrh VP.
      Ak by sa niektoré z uvedených krajín nechceli pracovného seminára zúčastniť, môžu sa vybrať ďalšie krajiny (2) z týchto ďalších partnerov európskej susedskej politiky: Izrael, Jordánsko, Libanon, palestínska samospráva a Sýria.
      V.   Hodnotenie vplyvu

      Vplyv tohto rozhodnutia a jednotnej akcie 2008/230/SZBP by sa mal technicky zhodnotiť po skončení posledného pracovného seminára a poslednej výmeny pracovníkov uskutočnenej na základe tohto rozhodnutia. Stane sa tak formou vecných správ o prijatí príslušných právnych predpisov, vytvorení orgánov kontroly vývozu a zavedení účinných kontrol vývozu v prijímajúcich krajinách. Správy pripravia vedúci misií EÚ v každej z prijímajúcich krajín.

         (1)  Na návrh VP sa výber príjemcov výmeny zamestnancov dohodne v rámci príslušnej pracovnej skupiny Rady.

         (2)  Na návrh VP sa to dohodne v rámci príslušnej pracovnej skupiny Rady.


title: Rozhodnutie Rady z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov (Revidovaná dohoda z roku 1958)

text:
Dôležité právne oznámenie

|

31997D0836

Úradný vestník L 346 , 17/12/1997 S. 0078 - 0094

		Rozhodnutie Radyz 27. novembra 1997vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov("Revidovaná dohoda z roku 1958")(97/836/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä články 100 písm. a) a 113 spolu s článkom 228 ods. 2 prvá veta, článkom 228 ods. 3 druhý pododsek a článkom 228 ods. 4,so zreteľom na návrh Komisie [1],so zreteľom na súhlas Európskeho parlamentu [2],(1) keďže Rada svojim rozhodnutím z 23. októbra 1990 poverila Komisiu zúčastňovať sa rokovaní zameraných na revíziu Dohody Európskej hospodárskej komisie Organizácie spojených národov (EHK OSN), ktorá sa týka prijatia jednotných podmienok schvaľovania a vzájomného uznávania schválení vybavenia a častí motorových vozidiel uzatvorenej v Ženeve 20. marca 1958;(2) keďže dohoda z roku 1958 bola revidovaná;(3) keďže v dôsledku vyššie uvedených rokovaní, má spoločenstvo možnosť stať sa zmluvnou stranou revidovanej dohody vo svojej kompetencii organizácie regionálnej hospodárskej integrácie, na ktorú členské štáty delegovali právomoci v oblasti upravenej touto dohodou;(4) keďže pristúpenie k revidovanej dohode má za cieľ spoločnú obchodnú politiku v súlade s článkom 113 Zmluvy o odstránení technických prekážok obchodu s motorovými vozidlami medzi zmluvnými stranami; keďže zainteresovanie spoločenstva zvýši význam harmonizačných aktivít vedených na základe dohody a umožní tak jednoduchší prístup na trhy tretích krajín; keďže zainteresovanie spoločenstva musí vyústiť do vytvorenia zhody medzi dokumentmi uvádzanými ako "nariadenia" a prijatými na základe revidovanej dohody a právnymi predpismi spoločenstva v tejto oblasti;(5) keďže schvaľovanie motorových vozidiel a technická harmonizácia sú vykonávané na základe smerníc týkajúcich sa systémov vozidla, komponentov a samostatných technických jednotiek podľa článku 100a zmluvy, ktorý sa týka vytvorenia a fungovania vnútorného trhu; keďže pokiaľ ide o kategóriu vozidiel M1, od 1. januára 1996 je harmonizácia úplná a povinná v rozsahu smernice Rady 70/156/EHS zo 6. februára 1970 o aproximácií právnych predpisov členských štátov, ktoré sa týkajú schvaľovania typu motorových vozidiel a ich prívesov [3] a samostatných smerníc o tejto kategórii vozidiel,(6) keďže pristúpenie spoločenstva k revidovanej dohode vyžaduje zmeny a doplnenia dokumentov prijatých v súlade s postupom stanoveným v článku 189 písm. b) zmluvy; keďže je preto vyžadovaný súhlas Európskeho parlamentu;(7) keďže dokumenty uvádzané ako "nariadenia" prijaté orgánmi podľa revidovanej dohody budú záväzné pre spoločenstvo po uplynutí šesťmesačného obdobia od ich oznámenia, ak spoločenstvo neznámi voči nim svoj zamietavý postoj; keďže preto by malo byť zmluvne dohodnuté, že hlasovanie spoločenstva o takýchto dokumentoch by malo predchádzať rozhodnutiu prijatému na základe rovnakého postupu, aký sa uplatňuje na pristúpenie k revidovanej dohode, ak tieto dokumenty nie sú jednoduchým prispôsobením sa technickému pokroku;(8) keďže však za predpokladu, že prijatie predpisu takéhoto typu je iba prispôsobením sa technickému pokroku, o hlasovaní spoločenstva môže byť rozhodnuté v súlade s postupom používaným pre technické prispôsobovanie smerníc o typovom schvaľovaní vozidla;(9) keďže je vhodné vytvoriť praktický systém zainteresovania spoločenstva a členských štátov do revidovanej dohody;(10) keďže revidovaná dohoda stanovuje zjednodušený postup jej menenia a dopĺňania; keďže na úrovni spoločenstva by mala byť ustanovená forma rozhodovania, ktorá berie do úvahy obmedzenia tohto postupu;(11) keďže, ako je požadované revidovanou dohodou, každá nová zmluvná strana dohody má, keď podáva svoj dokument o pristúpení, možnosť deklarovať súčasne, že neuvažuje byť viazaná určitými nariadeniami EHK OSN, ktoré musí podrobne uviesť; keďže spoločenstvo si praje, aby toto ustanovenie bolo použité na okamžité pristúpenie k tým nariadeniam, ktoré sú považované za podstatné pre správne fungujúci systém schvaľovania vozidiel, ako už bolo určené v smerniciach 70/156/EHS, 74/150/EHS [4] a 92/61/ES [5], a z pohľadu ich dôležitosti, čo sa týka schvaľovania vozidiel na úrovni spoločenstva ako aj na medzinárodnej úrovni, preskúmať rozsah pre postupné pristúpenie aj k iným nariadeniam na princípe individuálneho posúdenia;(12) keďže pristúpenie nevytvára predpoklad možnosti ukončenia platnosti nariadení EHK OSN stanovených v zozname prijatom spoločenstvom, ako je ustanovené v článku 1 ods. 6 revidovanej dohody; keďže takéto ukončenie platnosti sa bude týkať najmä prípadov, keď spoločenstvo príjme prísnejšie hodnoty limitov emisie škodlivín a hluku a zodpovedajúce nariadenia EHK OSN nebudú príslušne zmenené a doplnené;(13) keďže, ak spoločenstvo nepristúpilo ku všetkým nariadeniam EHK OSN, ale len k presne určenému zoznamu tých nariadení, ktoré sú považované za podstatné pre správne fungujúci systém schvaľovania vozidiel, tie členské štáty, ktoré podpísali aj nariadenia, ku ktorým spoločenstvo nepristúpilo, by mali mať súhlas pokračovať vo vykonávaní a rozvíjaní týchto nariadení;(14) keďže v súlade s článkom 234 zmluvy by členské štáty mali zabezpečiť, aby u nich v súčasnosti nebol nesúlad medzi nariadeniami EHK OSN, ku ktorým spoločenstvo nepristupuje a ktoré boli podpísané v minulosti a príslušnými súčasnými právnymi predpismi spoločenstva;(15) keďže podpísanie nariadení EHK OSN členskými štátmi by nemalo byť v nesúlade s ustanoveniami smerníc 70/156/EHS, 74/150/EHS a 92/61/EHS a malo by brať do úvahy postupy smernice Rady 83/189/EHS z 28. marca 1983 stanovujúce postup pri poskytovaní informácií v oblasti technických noriem a predpisov [6];(16) keďže podľa pravidiel Rady je zavedenie povinností odvodených z článkov 2, 4 a 5 revidovanej dohody na členských štátoch,SA ROZHODLA TAKTO:Článok 1Spoločenstvo pristúpi k Dohode Európskej hospodárskej komisie Organizácie spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov, ďalej uvádzané ako "revidovaná dohoda".Text revidovanej dohody je stanovený ako príloha I tohto rozhodnutia.Článok 2Predseda Rady je oprávnený vymenovať osobu splnomocnenú podať dokument o pristúpení, ako je požadované v článku 6 ods. 3 revidovanej dohody a podať oznámenie, ktoré je obsiahnuté v prílohe IV tohto rozhodnutia.Článok 31. Podľa článku 1 ods. 5 revidovanej dohody spoločenstvo vyhlási, že jeho pristúpenie bude obmedzené na zavedenie tých nariadení EHK OSN, ktoré sú vymenované v prílohe II tohto rozhodnutia.2. Podľa článku 1 ods. 6 revidovanej dohody spoločenstvo sa môže, v súlade s postupom stanoveným v druhej zarážke článku 4 ods. 2 tohto rozhodnutia, rozhodnúť ukončiť uplatňovanie toho nariadenia EHK OSN, ktoré pôvodne prijalo.3. Podľa článku 1 ods. 7 revidovanej dohody spoločenstvo sa môže, v súlade s postupom stanoveným v druhej zarážke článku 4 ods. 2 tohto rozhodnutia, rozhodnúť uplatňovať jedno, niekoľko alebo všetky nariadenia EHK OSN, na ktoré nepristúpilo v čase pristúpenia k revidovanej dohode.Článok 41. Praktické kroky týkajúce sa zahrnutia spoločenstva a členských štátov pokiaľ ide o prácu EHK OSN, sú stanovené v prílohe III.Účasť spoločenstva sa stanoví s ohľadom na priority programu práce EHK OSN v súlade s postupom stanoveným v prílohe III, bode1.2. Spoločenstvo bude hlasovať v prospech prijatia každého návrhu nariadenia EHK OSN alebo návrhu zmien a doplnení k nariadeniu.- v prípade, ak existujúce nariadenie, ku ktorému spoločenstvo pristúpilo, sa prispôsobuje technickému pokroku a návrh bol schválený v súlade s postupom stanoveným v článku 13 smernice 70/156/EHS,- vo všetkých iných prípadoch, keď na návrh Komisie a so súhlasom Európskeho parlamentu Rada schválila návrh kvalifikovanou väčšinou.3. Ak sa príjme nariadenie EHK OSN alebo zmena a doplnenie k nariadeniu EHK OSN bez hlasovania spoločenstva v ich prospech, spoločenstvo vyjadrí nesúhlas podľa druhého pododseku článku 1 ods. 2 revidovanej dohody.4. Za predpokladu, že spoločenstvo hlasuje v prospech nariadenia EHK OSN alebo zmeny a doplnenia nariadenia EHK OSN, rozhodnutie tiež stanoví, či sa nariadenie stane súčasťou celého systému schvaľovania vozidiel v ES a nahradí v spoločenstve existujúce právne predpisy.5. Pred vstúpením do platnosti sa nariadenia EHK OSN a zmeny a doplnenia k nariadeniam EHK OSN záväzným pre spoločenstvo uverejnia v úradných jazykoch spoločenstiev v Úradnom vestníku Európskych spoločenstiev.Článok 51. Navrhnuté zmeny a doplnky revidovanej dohody predložené zmluvným stranám v mene spoločenstva budú prijaté Radou na základe kvalifikovanej väčšiny na návrh Komisie s obdržaným stanoviskom Európskeho parlamentu.2. Rozhodnutie o vyslovení alebo nevyslovení nesúhlasu s navrhnutými zmenami a doplnkami revidovanej dohody podané inými zmluvnými stranami sa prevezme podľa postupu pristúpenia k tejto dohode. Ak sa tento postup neukončí týždeň pred uplynutím lehoty uvedenej v článku 13 ods. 2 revidovanej dohody, Komisia pred uplynutím lehoty v mene spoločenstva vyhlási nesúhlas so zmenami a doplneniami.Článok 6Členské štáty, ktoré podpíšu alebo podpísali nariadenia EHK OSN, ktorými spoločenstvo nie je viazané, môžu naďalej vykonávať a rozvíjať tieto nariadenia prijímaním zmien a doplnkov odrážajúcich technický pokrok, ak zabezpečia:- že podpísanie týchto nariadení nie je v rozpore s ustanoveniami smerníc 70/156/EHS, 74/150/EHS a 92/61/EHS, a- že postupy smernice 83/189/EHS sú dodržané.V Bruseli 27. novembra 1997Za RadupredsedaG. Wohlfart[1] Ú. v. ES C 69, 7.3.1996, s. 4.[2] Schválenie doručené 21. novembra 1997 (ešte nepublikované v Úradnom vestníku).[3] Ú. v. ES L 42, 23.2.1970, s. 1. Smernica naposledy zmenená a doplnená smernicou 96/27/ES (Ú. v. ES L 169, 8.7.1996, s. 1).[4] Ú. v. ES L 84, 24.3.1974, s. 10. Smernica naposledy zmenená a doplnená Aktom o pristúpení z roku 1994.[5] Ú. v. ES L 225, 10.8.1992, s. 72. Smernica naposledy zmenená a doplnená Aktom o pristúpení z roku 1994.[6] Ú. v. ES L 109, 26.4.1983, s. 8. Smernica naposledy zmenená a doplnená rozhodnutím Komisie 96/139/ES (Ú. v. ES L 32, 10.2.1996, s. 31).--------------------------------------------------